Γιώργος Αλκαίος

O Γιώργος Αλκαίος (πραγματικό όνομα: Γιώργος Βασιλείου) (Αθήνα, 24 Δεκεμβρίου 1971Γιώργος Αλκαίος - Ελληνική Δισκογραφία) είναι Έλληνας τραγουδιστής και τραγουδοποιός. 

Ξεκίνησε τη καριέρα του το 1989 μετά από εμφάνισή του σε ελληνικό reality show. Μετά από μια σύντομη πορεία υποκριτικής στην σκηνή, ο Αλκαίος αφοσιώθηκε στη μουσική. Το πρώτο του Single, "Τι Τι", τον έκανε δημοφιλή στην Ελλάδα. Το μουσικό στυλ που τον διακρίνει συνδυάζει ελληνικά και ανατολικά στοιχεία με τη σύγχρονη ποπ μουσική. Μέχρι σήμερα έχει διακριθεί με 5 πλατινένιους δίσκους και 9 χρυσά άλμπουμ. Ο Αλκαίος εκπροσώπησε την Ελλάδα στο Διαγωνισμό Τραγουδιού Eurovision 2010 με το τραγούδι "ΏΠΑ!" κατακτώντας την 8η θέση.

Παιδική Ζωή
Ο Γιώργος Αλκαίος γεννήθηκε στις 24 Δεκεμβρίου του 1971 στην Αθήνα. Είναι ο υιός του Γιάννη Βασιλείου, που ασχολείται με το ελαφρολαϊκό τραγούδι. Η μητέρα του ζει στη Δομινικανή Δημοκρατία. Αμέσως μετά τη γέννησή του η οικογένεια μετακόμισε στη Βοστώνη της Μασσαχουσέτης των Ηνωμένων Πολιτειών Αμερικής, όπου έζησε για τρία χρόνια. Λίγο μετά οι γονείς του χώρισαν και επέστρεψε στην Ελλάδα με τον πατέρα του σε ηλικία τριών ετών. Ζούσε στο Χαλάνδρι με τη γιαγιά του και περνούσε τα καλοκαίρια του στη Σαλαμίνα με φίλους και συγγενείς κατά τη διάρκεια της παιδικής του ηλικίας. Πήρε την πρώτη του δουλειά στην ηλικία των δώδεκα ετών.

Από νεαρή ηλικία ο Αλκαίος έδειξε την αγάπη του για τη μουσική και τον αθλητισμό. Η πρώτη του επαφή με τη μουσική και το θέατρο ήρθε σε μια θερινή κατασκήνωση στην Βαρυμπόμπη, όπου και διετέλεσε υπεύθυνος για τέσσερα χρόνια. Στην ηλικία των δεκαέξι ετών ο Αλκαίος παράτησε το σχολείο για να γίνει ηλεκτρολόγος παρακολουθώντας μαθήματα στη Σχολή Δέλτα, όπου απέκτησε πτυχίο.

Καριέρα
1989-1991: Αρχή
Η πρώτη τηλεοπτική εμφάνιση του Αλκαίου ήρθε το Σεπτέμβριο του 1989 σε ηλικία δεκαεπτά ετών σε ένα από τα πρώτα reality show στην Ελλάδα, "Έλα στο Φως", στην ΕΤ2. Το σόου δέχθηκε 1.500 νέους ηθοποιούς, τραγουδιστές και χορευτές. Στη συνέχεια, έμειναν από αυτούς μόνο 20. Ανάμεσα σε αυτούς ήταν και ο Γιώργος Αλκαίος. Μεταξύ άλλων, κατά τη διάρκεια του σόου, έμαθε χορό με τον Daniel Lomel, υποκριτική με την Νίκη Τριανταφυλλίδου και μουσική με τον Γιώργο Χατζηνάσιο.

Κατά τη διάρκεια του καλοκαιριού του ιδίου έτους, έλαβε μέρος σε ακρόαση και κέρδισε μια θέση στο θεατρικό έργο του Μίνωα Βολανάκη "Σοφοκλή Αντιγόνη", όπου και πρωταγωνίστησε η Αλίκη Βουγιουκλάκη και με μουσική του Μίκη Θεοδωράκη. Οι πρόβες διήρκεσαν πάνω από δύο μήνες και η πρεμιέρα έγινε στο Αρχαίο θέατρο της Επιδαύρου. Εκείνη την εποχή ο Αλκαίος έγινε ο νεότερος ηθοποιός που συμμετείχε σε παράσταση ιστορικού περιεχομένου και σε ένα ιστορικό θέατρο.

Το ίδιο καλοκαίρι, ο Αλκαίος αποφάσισε να αλλάξει το ενδιαφέρον από το θέατρο στη μουσική. Τότε ο Χρήστος Δάντης τον παρουσίασε στον Βαγγέλη Γιαννόπουλο διευθυντή της BMG, καθώς έγραφε και τον πρώτο δίσκο του για την BMG "Αμάν". Ο Γιαννόπουλος τον πέρασε από ακρόαση (τότε λεγόταν, ακόμη, Γιώργος Βασιλείου) και αποφάσισαν να υπογραφεί συμβόλαιο μεταξύ τους. Έπειτα, βρήκαν το επίθετο "Αλκαίος" πιο ωραίο σαν στυλ και στην ακουστική. Το καλοκαίρι του 1991 ο Αλκαίος, μαζί με τον συνάδελφό του Χρήστο Δάντη, πήγαν περιοδεία σε όλη την Ελλάδα. Τον Σεπτέμβριο της ίδιας χρονιάς συμμετείχε στο Φεστιβάλ Τραγουδιού Θεσσαλονίκης με το τραγούδι "Δεν με θέλεις τολμηρό", όπου πήγε επίσημα με το ονοματεπώνυμο "Γιώργος Αλκαίος". Ο Αλκαίος νίκησε το νέο ταλέντο Σάκη Ρουβά, κερδίζοντας το βραβείο της καλύτερης ερμηνείας.

Πριν από το ντεμπούτο του άλμπουμ του, ο Αλκαίος, άρχισε να γράφει μουσική και για άλλους τραγουδιστές, όπως την Αλέξια και τον Νότη Σφακιανάκη. Ένα από τα πιο αξιοσημείωτα τραγούδια που έγραψε ο Αλκαίος είναι το "Όπα Όπα", για το ομότιτλο άλμπουμ του Σφακιανάκη, το πρώτο άλμπουμ με τη Minos Music μετά την αποχώρηση από τη Sony Music Entertainment. Ένα τραγούδι που έχει γίνει μεγάλη επιτυχία και έχει καλυφθεί πολλές φορές, κυρίως από τους Antique και τη Δέσποινα Βανδή.

1992-2003: Ντεμπούτο και επιτυχία

Το 1992, ο Αλκαίος κυκλοφόρησε το πρώτο του άλμπουμ με το όνομα Με λίγο...τρακ. Η μουσική του άλμπουμ γράφτηκε από τον Αλκαίο, ενώ οι στίχοι γράφτηκαν από την Εύη Δρούτσα που ολοκλήρωσε την ηχογράφηση του άλμπουμ που είχε ξεκινήσει ο Βαγγέλης Γιαννόπουλος. Τότε έκαναν επιτυχία τα τραγούδια "Τι τι" και "Δυνατά". Τον Αύγουστο του 2003, υπέγραψε συμβόλαιο με την Alpha Records, και δύο μήνες αργότερα η εταιρεία κυκλοφόρησε για πρώτη φορά άλμπουμ του, με το όνομα Κομμάτια Ψυχής.

Δισκογραφία
Album

 1992: Με Λίγο ... Τρακ
 1993: Αχ.. Κοίτα Με
 1994: Δεν Πειράζει
 1995: Εντός Εαυτού
 1996: Άνευ Λόγου
 1997: Εν Ψυχρώ
 1998: Ήχοι Σιωπής
 1999: Συρματόπλεγμα
 2000: Προ Των Πυλών
 2001: Οξυγόνο
 2002: Karma (EP)
 2003: Κομμάτια Ψυχής
 2004: Αίθουσα Αναμονής
 2005: Αλκαίος Live Tour
 2006: Νύχτες Από Φως
 2007: Ελεύθερος
 2008: Το Δικό Μας Παραμύθι
 2010: Δώς Μου Λίγο Φώς
 2011: Deja Vu
 2015: Marionetes
 2021: Mosaic
 2021: My Utopia
 2021: Zero Room71

 Singles & EPs 
 2016 - Πνεύματα
 2016 - Τα μαγικά σου χίλια
 2017 - Μια Ψυχή
 2017 - Λίγο Φως

Παραπομπές

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Συμμετέχοντες στη Eurovision
Κατηγορία:Έλληνες πορτογαλικής καταγωγής
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 2010